**Ministru kabineta noteikumu projekta „Grozījums Ministru kabineta 2013.gada 22.janvāra noteikumos Nr.51 „Noteikumi par darbības programmas „Infrastruktūra un pakalpojumi” papildinājuma 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” otrās projektu iesniegumu atlases kārtas īstenošanu”” sākotnējās ietekmes novērtējuma ziņojums (anotācija)**

|  |  |
| --- | --- |
| **I.Tiesību akta projekta izstrādes nepieciešamība** | |
| 1. Pamatojums | Ministru kabineta noteikumu projekts "Grozījums Ministru kabineta 2013.gada 22.janvāra noteikumos Nr.51 "Noteikumi par darbības programmas "Infrastruktūra un pakalpojumi" papildinājuma 3.1.1.1.aktivitātes "Mācību aprīkojuma modernizācija un infrastruktūras uzlabošana profesionālās izglītības programmu īstenošanai" otrās projektu iesniegumu atlases kārtas īstenošanu"" (turpmāk– noteikumu projekts) sagatavots saskaņā ar:  1) Eiropas Savienības struktūrfondu un Kohēzijas fonda vadības likuma 18.panta 10.punktu;  2) Ministru kabineta 2014.gada 11.marta sēdes protokollēmuma (protokols Nr.16 38.§) 11.1.apakšpunktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2013. gada 24. septembra sēdes protokollēmumu (protokols Nr.50 120, 121.§) tika apstiprinātas Eiropas Reģionālās attīstības fonda (turpmāk - ERAF) finansējuma pārdales darbības programmu starpā, pārdalot ERAF finansējumu 40 449 316 *euro* apmērā no darbības programmas „Uzņēmējdarbība un inovācijas” uz darbības programmu „Infrastruktūra un pakalpojumi” daļu esošo virssaistību aizstāšanai 3.1.1.1.aktivitātei „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” (turpmāk – 3.1.1.1.aktivitāte) un 3.4.4.1.aktivitātei „Daudzdzīvokļu māju siltumnoturības uzlabošanas pasākumi”. Finansējuma pārdales rezultātā 3.1.1.1.aktivitātei ERAF finansējums palielināts par 30 489 214 *euro*, savukārt nacionālais publiskais (valsts budžeta) finansējums palielināts par 4 963 360 *euro*, lai nodrošinātu atbilstošu līdzfinansējuma likmi.  Ministru kabineta 2013.gada 22.janvāra noteikumu Nr.51 "Noteikumi par darbības programmas "Infrastruktūra un pakalpojumi" papildinājuma 3.1.1.1.aktivitātes "Mācību aprīkojuma modernizācija un infrastruktūras uzlabošana profesionālās izglītības programmu īstenošanai" otrās projektu iesniegumu atlases kārtas īstenošanu" (turpmāk – noteikumi Nr.51) 6.punkts nosaka, ka 3.1.1.1.aktivitātes "Mācību aprīkojuma modernizācija un infrastruktūras uzlabošana profesionālās izglītības programmu īstenošanai" otrās projektu iesniegumu atlases kārtas (turpmāk – 3.1.1.1.aktivitātes 2.kārta) īstenošanai pieejamais kopējais publiskais finansējums ir 129 066 198 *euro*, ko veido Eiropas Reģionālās attīstības fonda (turpmāk – ERAF) līdzfinansējums 58 243 943 *euro* apmērā, valsts budžeta finansējums 8 816 196 *euro* apmērā un noteikumu Nr.51 5.2.apakšpunktā minētais virssaistību finansējums 62 006 059 *euro* apmērā.  Ievērojot iepriekš minēto, noteikumu projekts paredz precizēt 3.1.1.1. aktivitātes 2.kārtai pieejamā ERAF finansējuma, valsts budžeta un virssaistību finansējuma apmēru:   1. ERAF finansējums tiek palielināts no 58 243 943 *euro* uz 88 733 157 *euro*; 2. valsts budžeta finansējums tiek palielināts no 8 816 196 *euro* uz 13 779 556 *euro*; 3. virssaistību finansējums tiek samazināts no 62 006 059 *euro* uz 26 553 485 *euro*. Precizēto virssaistību finansējumu veido ERAF līdzfinansējums 22 838 179 *euro* apmērā un valsts budžeta finansējums 3 715 306 *euro* apmērā. |
| 3. Projekta izstrādē iesaistītās institūcijas | Izglītības un zinātnes ministrija. |
| 4. Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Profesionālās izglītības iestādes, profesionālās izglītības iestāžu izglītojamie un pedagogi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| 1. Nepieciešamie saistītie tiesību aktu projekti | Grozījumi darbības programmas „Infrastruktūra un pakalpojumi” papildinājumā, attiecīgi precizējot finanšu plānu un plānoto iznākuma rādītāju 3.1.1.1.aktivitātes ietvaros. |
| 2. Atbildīgā institūcija | Izglītības un zinātnes ministrija. |
| 3. Cita informācija | Grozījumi darbības programmas „Infrastruktūra un pakalpojumi” papildinājumā tiks virzīti iesniegšanai Ministru kabineta sēdē vienlaikus ar noteikumu projektu. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas. |
| 3. | Cita informācija | Nav. |

**Anotācijas III, V un VI sadaļa - projekts šīs jomas neskar.**

Izglītības un zinātnes ministre I.Druviete

Valsts sekretāre S.Liepiņa

04.08.2014. 16:33

635

I.Kalva

67047941, [inese.kalva@izm.gov.lv](mailto:inese.kalva@izm.gov.lv)